The Fame

***The Fame*** é o primeiro álbum de estudio da cantante de pop estadounidense Lady Gaga. Todas as cancións están escritas pola propia cantante, coa axuda dos produtores.

Debutou o 28 de outubro de 2008, chegando ó #2 na Billboard 200,#1 no Reino Unido e #3 en España. Recibiu boas críticas, sinalando moi positivamente o contido lírico do álbum e a capacidade vocal de Gaga. Gañador do Grammy a mellor álbum dance/electrónico en 2010, 'The Fame' ten vendido a día de hoxe máis de 15.000.000 de copias, converténdose así en disco de diamante e sendo o disco máis vendido da historia dixital nos Estados Unidos. En España ten vendido máis de 100.000 exemplares (disco de platino).

## Composición 
Gaga comezou a escribir este álbum en 2006, traballando con varios produtores (RedOne, Fusari, Kierszebaum). As cancións deste álbum están inspiradas, na súa maioría, no amor de Gaga á fama, e máis polo miúdo, ao estilo de vida da clase rica e famosa de Nova York. Musicalmente, ten influencias do electropop e synthpop da década dos anos 80, mesturando este estilos co dance. En canto ao título e concepto do álbum, a mesma Gaga explicou*: *The Fame* é sobre como calquera se pode sentir famoso. A cultura pop é arte. A fama que canto no álbum é unha fama compartibel, quérovos invitar a todos á festa, quero que a xente se sinta parte deste estilo de vida.*

## Promoción 
O primeiro single foi *Just Dance* (8 de abril de 2008), foi a canción que deu a coñecer a Gaga internacionalmente, estaba no top 10 de máis de 30 países. Ten vendidos, ata a data de hoxe, 7.700.000 copias a nivel mundial. O segundo single foi *Poker Face* (25 de setembro de 2009). Esta canción foi #1 en 15 países e deulle un gran recoñecemento mundial a Gaga, converténdose na súa canción máis coñecida. Hoxe en día, as súas vendas sitúanse nos 10.000.000 de exemplares. *Eh, Eh (Nothing Else I Can Say)* foi lanzada como terceiro sinxelo do álbum en Suecia, Australia e Nova Zelandia (xaneiro de 2009). Máis tarde, sería lanzada en Francia. *LoveGame* foi seleccionada como o terceiro single mundial en marzo de 2009, acadando o top 5 nas principais listas mundiais. O último sinxelo extraído do álbum debut da neoiorquina foi *Paparazzi* en xullo de 2009. Esta canción contou cun impresionante vídeo dirixido por Jonas Akerlund e converteuse no cuarto número un de Gaga na lista estadounidense *Pop Songs*. Á par, Gaga saía a promover o disco nunha pequena xira que a levaría a percorrer pequenos escenarios de Europa e Norteamérica, o *The Fame Ball Tour* .

## Sinxelos 
# Just Dance (8 de abril de 2008) *#3 en España*
# Poker Face (23 de setembro de 2008) *#2 en España*
# Eh Eh (Nothing Else I Can Say) (31 de xaneiro de 2009)
# LoveGame (24 de marzo de 2009) 
# Paparazzi (6 de xullo de 2009) *#46 en España*

## Créditos 
* Produtor executivo - Vincent Herbert (Streamline Records) 
* Produtores - Rob Fusari, RedOne, Martin Kierszenbaum, Lady Gaga, Josh Schwartz 
* Escritores - Lady Gaga, Rob Fusari, RedOne, Martin Kierszenbaum, Josh Schwartz.

## Premios 
## Cancións 
# *Just Dance* (Lady Gaga, RedOne, Akon) – 4:04
# *LoveGame* (Lady Gaga, RedOne) – 3:33
# *Paparazzi* (Lady Gaga, Rob Fusari) – 3:28
# *Poker Face* (Lady Gaga, RedOne) – 3:59
# *Eh Eh (Nothing Else I Can Say)* (Lady Gaga, Martin Kierszenbaum) – 2:57
# *Beautiful Dirty Rich* (Lady Gaga, Rob Fusari) – 2:54
# *The Fame* (Lady Gaga, Kierszenbaum) – 3:44
# *Money Honey*  (Lady Gaga, RedOne, Bilal Hajji)  - 2.50
# *Starstruck*  (Lady Gaga, Kierszenbaum, Space Cowboy)  - 3:37 
# *Boys Boys Boys* (RedOne,Lady Gaga ) – 3:22
# *Paper Gangsta*  ( Lady Gaga, RedOne)  - 4:23
# *Brown Eyes* (Lady Gaga, Rob Fusari) – 4:05
# *I Like It Rough*  (Lady Gaga, Martin Kierszenbaum)  – 3:22
# *Summerboy* (Lady Gaga, Josh Schwartz, Brian Kierulf) – 4:16
*Bonus Tracks*
* *Again Again* (Lady Gaga) – 3:06 *(Reino Unido e Irlanda)*
* *Disco Heaven*  (Lady Gaga, Rob Fusari, Tom Kafafian) - 3:41 *(Europa, Oceanía e América)*
* *Retro Dance Freak*  (Lady Gaga, Rob Fusari) - 3:22 *(Xapón e versión internacional de The Fame Monster)*